सांसद ने सड़क की रखी आधारशिला
सांसदरमेश कौशिक ने कहा है कि यह काफी पुरानी मांग है जिस को पूरा करते हुए खिजरपुर अहीरपुर माजरा से समसपुर गामड़ा तक बनाई जाने वाली सड़क की आधारशिला रखी है। यह लगभग तीन किलोमीटर लंबा सड़कमार्ग एक करोड़ 10 लाख रुपए में तैयार होगा। निर्माण कार्य को तय तिथि से पहले पूरा कराया जाएगा।
सांसद कौशिक ने खिजरपुर अहीर माजरा की चौपाल में कहा कि सामान्य चौपाल के निर्माण के लिए साढ़े नौ लाख रुपए दिए जा रहे हैं। गांव के सरपंच महाबीर द्वारा प्रस्तुत मांगपत्र में शामिल मांगों को पूरा करने के लिए अलग से राशि देने की घोषणा की है। गन्नौर में अंतर्राष्ट्रीय स्तर की फल, फूल, सब्जियां एवं डेयरी उद्योग (टर्मिनल) बागवानी मार्केट का निर्माण हो रहा है। रेल कोच फैक्टरी लगाने के लिए प्रयास जारी है। रेलवे के कंटेनर यार्ड की स्थापना की शुरुआत की जा चुकी है। यहां फूड पार्क विकसित किया जाएगा। गन्नौर को पूरे विश्व में अलग पहचान मिलेगी। युवाओं के लिए रोजगार सृजन होंगे। गन्नौर में सड़काें का जाल बिछाया जा रहा है। पुरानी सड़कों को दुुरुस्त विस्तारीकरण तथा नई सड़काें का निर्माण कराया जा रहा है। विकास कार्यों पर 12 करोड़ रुपए की अनुदान राशि प्रदान की है, हर गली को पक्का बनाएंगे। इस मौके पर एसडीएम निर्मल नागर, एक्सईएन विकास कुमार, एसडीओ अनिल दहिया, सतीश धनखड़, निशांत छोक्कर, विद्याभूषण हसीजा, प्रेम, आनंद गौतम आदि मौजूद थे।
खरखौदा | कांग्रेसपार्टी ने 10 वर्षों में विकास के जितने काम नहीं किए, भाजपा अपने 5 वर्षों में उससे दोगुना विकास कार्य करेगी। सीएम मनोहर लाल खट्टर ने जो घोषणाएं की हुईं हैं, वे सभी पूरी की जाएंगी। ये शब्द भाजपा नेता एवं प्रदेश मीडिया प्रभारी राजीव जैन ने खरखौदा-मटिंडू मार्ग के बाईपास तक 90 लाख रुपए की लागत से बनने वाली सीमेंटेड सड़क की आधारशिला रखते हुए कही। इस मौके पर लोक निर्माण विभाग से एसडीओ जे.पी गुलिया, जेई सोमबीर दहिया, नपा चेयरपर्सन रोशनी देवी, दिनेश ठेकेदार, संजय दहिया, जय कंवार राणा कार्यकर्ता उपस्थित रहे।
40वर्ष पुरानी सभी मांगों को पूरा करेंगे : आधारशिलाअवसर पर भाजपा नेता राजीव जैन ने कहा कि खरखौदा में 40 वर्ष पुरानी मांग जिसमें खेल स्टेडियम का निर्माण, पार्क निर्माण, पानी निकासी मास्टर प्रोजेक्ट पर काम करना खरखौदा नगरपालिका सीमा विस्तार सहित सभी मांगों को पूरा किया जाएगा। एक करोड़ की लागत से बनने वाले खेल स्टेडियम ढाई करोड़ रुपए की लागत से बनने वाले पार्क विकसित की सुविधा के लिए सीएम खुद मॉनिटरिंग कर रहे हैं।
8सड़क मार्गों पर खर्च किए जा रहे है 20 करोड़ रुपए : भाजपानेता राजीव जैन ने कहा कि भाजपा विकास के लिए हर समय तैयार है, लोगों की आवश्यकताओं मांग को ध्यान में रखते हुए 8 सड़कों पर 20 करोड़ की लागत से काम कराया जा रहा है। जिनमें झरोठ से नरेला वाया कंवाली मार्ग, कतलूपुर से घोघा दिल्ली बार्डर, रोहणा-मटिंडू, खरखौदा-सेहरी, खरखौदा-गोपालपुर, फरमाणा-रिढाऊ मार्ग पर करीब 20 करोड़ की लागत से बनाए जा रहे हैं। इसके अलावा शहर में पानी निकासी के स्थाई इंतजाम किए जाएंगे।
hin_Deva hin_Deva hin_Deva hin_Deva hin_Deva hin_Deva